અમદાવાદ: અમદાવાદના ન્યુ રાણીપ અને ઇસનપુર વિસ્તારમાં ચેઇન સ્નેચરો બે મહિલાના ગળામાંથી સોનાની ચેઇન તોડીને ફરાર થઇ જતાં સાબરમતી પોલીસ સ્ટેશન તથા ઇસનપુર પોલીસ સ્ટેશનમાં ફરિયાદ થઇ છે. ઉલ્લેખનીય છે કે ન્યુ રાણીપ વિસ્તારમાં આવેલ ઇન્દ્રપ્રસ્થ વિશાલ રે‌િસડન્સીમાં રહેતા 56 વર્ષીય ગીતાબહેન જંયતીભાઇ પટેલ ન્યુ રાણીપ સ્વામીનારાયણ મંદિર પાસેથી પસાર થઇ રહ્યા હતા તે સમયે બાઇક ઉપર આવેલા બે ઇસમો ગીતાબહેનના ગળામાંથી 30 હજાર રૂપિયાની ચેઇન તોડીને ફરાર થઇ ગયા હતા.